text: En anholdt i bombesag
  18 maj 2012 kl. 07.25
  Syd- og Sønderjyllands Politi har anholdt en person, der mistænkes for at have placeret en bombelignende genstand på Transport Uddannelses Center på Gamstvej i Vejen.
  Den bombelignende genstand blev fundet fredag morgen af en pedel ved en trappe, der fører op til skolens kontorbygning.
  75 personer blev evakueret fra chaufførskolen.
  Hærens ammunitionsrydningstjeneste fra Skive gik fredag formiddag i gang med at fjerne genstanden efter, at den var blevet afskærmet.
  Skolens leder, direktør Torben Lauesen, fortæller, at den bombelignende genstand består af ledninger, tape og LED-lys.
  Torben Lauesen oplyser, at skolen ikke har modtaget trusler.
  Politiet har endnu ikke afhørt den anholdte.
  